In nomine Verbi Incarnati, notum sit omnibus fidelibus sancte Dei ecclesie Sancti Vincentii tam presentibus quam et futuris quia venit quidam vir, nomine Salicherius atque de familia ejus ortus, petiit a domno Bernone pontifice aliquamtulum ex rebus Sancti Vincentii a beneficio tenere sub censu; est colonica que conjacet in pago Lugdunensi, in agro Vircionis, in villa Chinimaco. Domnus quoque presul Berno, per consilium fidelium suorum, concessit ei quid petebat ea vero ratione ut ipse res meliorentur et non destruentur, et annis singulis festivitate Sancti Vincentii, absque ulla dilatione, persolvat in censum denarios IIII. Similiter concessit uxori sue Natalie et filiis suis Teutbaldo et Adalgerio; illis autem decedentibus, ad mensam fratrum canonicorum revertatur perpetualiter funditus. Si quis vero distraxerit, inferni igne cremabitur. S. Berno episcopus, Aininius, Rannaldus, Henricus, Giso, Beraldus, Berno presbiter, Gembertus, Rodulfus. Berardus scripsit, die sabbati II kalendas julii, anno XII regnante Ludovici imperatoris.